R O M Â N I A


AVIZAT
J U D E Ţ U L   I A Ş I


SECRETAR GENERAL,

Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE
Nr. 85/02.11.2022
privind acceptarea ofertei de donație a suprafeței totale de teren de 2.654 mp, categoria de folosință drum, compusă din suprafața de 381 mp, teren intravilan, situată în tarla 78, parcela 847/109/1/2 și din suprafața de 2.273 mp, teren extravilan, situată în tarla 78, parcela 847/109/1/3, inscrisă în CF nr. 62424 Bălțați
Consiliul Local al Comunei Bălţaţi, Judeţul Iaşi,
Având în vedere:

 - Oferta de donaţie a domnului Balahur Alexandru - Constantin, înregistrată sub nr. 6569/20.10.2022;

-  dispozițiile art. 291 alin. (3) lit. a, art.286 din OUG nr. 57/2019 privind Codul administrativ;

- prevederile art. 863 lit. ”c”), art. 881 și art. 1011 din Legea nr. 287/2009 privind Cod Civil, republicat cu modificările și completările ulterioare; 

- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:

a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 7056/02.11.2022;

 b) raportul de specialitate întocmit de către Compartimentul Urbanism – Construcții, înregistrat sub nr. 7057/02.11.2022;
Având in vedere avizele Comisiilor:

- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;

- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii).
În temeiul art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare;

Hotărăşte:

Art.l  (1) Se acceptă oferta de donaţie a domnului Balahur Alexandru - Constantin, înregistrată sub nr. 6569/20.10.2022, prin care acesta donează domeniului public al Comunei Bălțați, județul Iași, suprafața totală de teren de 2.654 mp, categoria de folosință drum, compusă din suprafața de 381 mp, teren intravilan, situată în tarla 78, parcela 847/109/1/2 și din suprafața de 2.273 mp, teren extravilan, situată în tarla 78, parcela 847/109/1/3, inscrisă în CF nr.62424 Bălțați.

(2) Cheltuielile aferente încheierii și autentificării actului de donație vor fi suportate de către donator.

Art.2 Imobilul care face obiectul ofertei de donație menționată la art.1 va fi intabulat în proprietatea publică a Comunei Bălțați, județul Iași și va fi declarat ca bun de uz și interes public.

Art.3 Se împuternicește secretarul general al comunei Bălțați, dna Mihaela Amariei, în vederea reprezentării Comunei Bălțați și a Consiliului Local al Comunei Bălțați, județul Iași, în fața notarului public din municipiul Pașcani, pentru încheierea actului autentic de acceptare a donaţiei, semnarea și îndeplinirea tuturor formalităților legale. 

Art.4 Prevederile prezentei Hotărâri vor fi aduse la îndeplinire de către domnul Vasile Aștefanei, Primar al Comunei Bălțați, județul Iași, prin intermediul aparatului de specialitate.

Art.5 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ,                

Contrasemnează pentru  legalitate,

Consilier local,                                                
SECRETARUL GENERAL AL COMUNEI  







Cons. jur. Mihaela AMARIEI
INIȚIATOR,

PRIMAR,

Vasile AȘTEFANEI
